C 214/150
SK
Úradný vestník Európskej únie
16.6.2023
Štvrtok 19. januára 2023
P9_TA(2023)0019
Situácia v oblasti maloobjemového rybolovu v EÚ a vyhliadky do budúcnosti Uznesenie Európskeho parlamentu z 19. januára 2023 o situácii v oblasti maloobjemového rybolovu v EÚ a o vyhliadkach do budúcnosti (2021/2056(INI)) (2023/C 214/14)
Európsky parlament,
— so zreteľom na dokument Komisie o námornom hospodárstve č. 08/2020 z 9. marca 2021 s názvom Rybárska flotila EÚ 2020: Trendy a hospodárske výsledky (1),
— so zreteľom na oznámenie Komisie zo 16. júna 2020 s názvom Udržateľnejší rybolov v EÚ: aktuálny stav a smerovanie na rok 2021 (COM(2020)0248),
— so zreteľom na články 38 až 44 a článok 349 Zmluvy o fungovaní Európskej únie (ďalej len „ZFEÚ“),
— so zreteľom na odôvodnenie 4 nariadenia Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (2) (nariadenie o spoločnej rybárskej politike), v ktorom sa uvádza, že spoločná rybárska politika by mala prispievať k „dlhodobej environmentálnej, hospodárskej a sociálnej udržateľnosti“ a k „primeranej životnej úrovni v rámci odvetvia rybárstva, a to aj v maloobjemovom rybolove“, a na jeho odôvodnenie 33, v ktorom sa uvádza, že „prístup k danému rybolovu by mal vychádzať z transparentných a objektívnych kritérií vrátane kritérií environmentálnej, sociálnej a hospodárskej povahy“ a že „členské štáty by mali presadzovať zodpovedný rybolov prostredníctvom stimulov poskytnutých tým prevádzkovateľom, ktorí lovia ryby spôsobom, ktorý je najmenej škodlivý pre životné prostredie, a ktorí prinášajú spoločnosti najväčší prínos“,
— so zreteľom na článok 17 nariadenia o spoločnej rybárskej politike, v ktorom sa uvádza, že pri prideľovaní rybolovných možností členské štáty používajú „transparentné a objektívne kritériá vrátane kritérií environmentálnej, sociálnej a hospodárskej povahy“,
— so zreteľom na nariadenie Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (3) (nariadenie o spoločnej organizácii trhov),
— so zreteľom na smernicu Európskeho parlamentu a Rady 2014/89/EÚ z 23. júla 2014, ktorou sa ustanovuje rámec pre námorné priestorové plánovanie (4),
— so zreteľom na pozmeňujúce návrhy prijaté Európskym parlamentom 11. marca 2021 k návrhu nariadenia Európskeho parlamentu a Rady, ktorým sa mení nariadenie Rady (ES) č. 1224/2009 a ktorým sa menia nariadenia Rady (ES) č. 768/2005, (ES) č. 1967/2006, (ES) č. 1005/2008 a nariadenie (EÚ) 2016/1139, pokiaľ ide o kontrolu rybárstva (5),
(1) (2) (3) (4) (5)
Dokument o námornom hospodárstve č. 08/2020, Rybárska flotila EÚ 2020: Trendy a hospodárske výsledky, Európska komisia, Generálne riaditeľstvo pre námorné záležitosti a rybárstvo, 9. marec 2021.
Ú. v.
EÚ L 354, 28.12.2013, s. 22.
Ú. v.
EÚ L 354, 28.12.2013, s. 1.
Ú. v.
EÚ L 257, 28.8.2014, s. 135.
Ú. v.
EÚ C 474, 24.11.2021, s. 218.